stanford-oval/wikipedia huggingface dataset:
אצטדיון בנק אוף אמריקה
מאפייני ותכונות האצטדיון

אצטדיון בנק אוף אמריקה כולל הרבה תכונות חיצוניות ייחודיות. היבטים של אדריכלות האצטדיון, כמו שלוש הכניסות הראשיות הענקיות, שילוב הצבעים שחור, כחול וכסף. בכניסות ישנן קשתות ענקיות היושבות על עמודי תמיכה, ובכך מתקבלת צורת חצי כדור פוטבול, בעוד כמה דונמים עם עצים רבים וגינון מקיפים את הבניין. הארכיטקטורה והעיצוב של האצטדיון הושוו בין היתר ללוס אנג'לס ממוריאל קוליסיאום ולסולג'ר פילד. כמו כן התקבלו אזכורים לדמיון חיצוני כ"מבצר" במקום אצטדיון.
כל אחת מכניסות האצטדיון מוקפות משני צדיהן על ידי שני פסלי פנתר העשויים מארד הגדולים מגדלם הטבעי, משהו ייחודי בכל ה-NFL. ששת הפסלים הללו נקראים כולם "רוח בלתי מנוצחת" ("Indomitable Spirit") והותקנו בשנת 1996.‏ כל אחד מהם מתאר פנתר יושב ונוהר עם עיניים ירוקות. הם הפסלים הגדולים ביותר שהוזמנו אי פעם בארצות הברית. שמותיהם של כל בעלי ה-PSL ("רישיונות מושבים אישיים" - Personal Seat License, מנוי בו האוהד בוחר את המושב הספציפי באצטדיון אותו הוא רוצה לקנות) המקוריים של הקבוצה חרוטים בבסיס כל פסל.
מאפיין בולט נוסף שהאצטדיון מכיל הוא שש כיפותיו הקלות. אלה נמצאות על גבי הכניסות הראשיות, שתיים לכל כניסה, ויושבות מעל ל-30 מטרים באוויר. במקור, הן פשוט האירו בצבע הכחול של הפנתרס בכל לילה. ככל שהשנים עברו, האור שנפלט נעשה פחות ופחות מרשים והכיפות החלו להראות את גילן. במהלך השיפוץ בשנת 2014 נבנו הכיפות מחדש עם מערכות LED. כעת ניתן לראותן שוב מקרינות בצבע כחול בדרכים שונות שאינן היו אפשריות עם הטכנולוגיה המקורית שהייתה.
בנוסף, שני אנשים ב"היכל הכבוד של הפנתרס", מנהל הקבוצה לשעבר מייק מקורמאק, והליינבקר ועוזר המאמן לשעבר של הפנתרס סם מילס, מכובדים עם פסלי ארד בגודל טבעי בדמותם מחוץ לאצטדיון. לפני השיפוצים בשנת 2014, שמותיהם של כל חברי "היכל הכבוד של הפנתרס" הוצבו במקום בו שוכן כיום לוח הווידאו העליון. לאחר מכן נצבעו שמות אלה מחדש על הקיר האחורי העליון מאחורי שורת המושבים האחרונה, ואז הוחלפו על ידי שלטים בשנת 2019. בנוסף, שלושה עותקים העשויים משיש של ציטוט על האצטדיון מפי מייסד הקבוצה ג'רי ריצ'רדסון הוצבו בסמוך לכניסות האצטדיון בשנת 2014.‏ עקב השיפוצים, ציטוטים אלו הוצגו אחר כך במתחמים התחתונים של הכניסות.
בשנת 2016 נוסף פסל של ריצ'רדסון מול השער הצפוני של האצטדיון לרגל יום הולדתו ה-80. הפסל גובהו כמעט 3.96 מטר, שכמובן גדול מהמידה האמיתית של ריצ'רדסון, ומוקף משני צידיו בשני פנתרים. פנתר אחד ניצב על רגליו האחוריות, טפריו חשופים ואילו הפנתר האחר יושב. לכל שלושת הפסלים יש צבע ארד זהה ושני הפנתרים הם בעלי עיניים ירוקות הדומות לפסלי "רוח בלתי מנוצחת" ("Indomitable Spirit") (פסלי הפנתרים האחרים שפזורים ליד שאר כניסות האצטדיון). ביוני 2020 הפסל הוסר, כאשר הקבוצה ציינה שקיימים חששות לבטיחותו ולשלמותו עקב הפגנות שהתרחשו באותה תקופה.
קרוליינה פנתרס

בנוסף לארח כל משחק ביתי של הפנתרס מאז 1996, אצטדיון בנק אוף אמריקה אירח שבעה משחקי פלייאוף. לקרוליינה היו יותר מ-150 מכירות מלאות (סלאאוט) רצופות באצטדיון החל מעונת 2002.‏
קרוליינה פנתרס > עונת הבכורה באצטדיון

הפנתרס שיחקו את עונת הבכורה שלהם באצטדיון הזיכרון שבעיר קלמסון שבקרוליינה הדרומית, בזמן שהאצטדיון בשארלוט היה באמצע שלב הבנייה. ב-3 באוגוסט 1996, האצטדיון אירח את משחק הפוטבול המקצועי הראשון שלו כשהפנתרס שיחקו נגד שיקגו ברס במהלך תקופת קדם העונה. הפתיחה הפתיחה הייתה בשעה 19:35. קרוליינה ניצחה 30–12.‏ משחק העונה הסדירה הראשון באצטדיון התקיים ב-1 בספטמבר 1996 נגד יריבתה העתידית של קרוליינה באטלנטה. הפנתרס ניצחו 29–6.‏
קרוליינה פנתרס > משחקי פלייאוף

בשנת 1996, בדרך למשחק אליפות ה-NFC הראשון שלה, ניצחה קרוליינה את אלופת הסופרבול דאז דאלאס קאובויס במשחק הפלייאוף הראשון אותו אירח האצטדיון. הפנתרס ניצחו שוב את הקאובויס בדרכם לסופרבול XXXVIII ביוסטון בשנת 2004. ההפסד הראשון של קרוליינה במשחק פלייאוף ביתי היה הפסד 33–13 לאריזונה קרדינלס ב-10 בינואר 2009 במסגרת הסיבוב החטיבתי. הפנתרס ספגו את הפסדם הביתי השני בפלייאוף נגד סן פרנסיסקו 49'‏ 23–10 בתאריך 12 בינואר 2014 באותו סיבוב כמו ההפסד הראשון. ב-3 בינואר 2015, הפנתרס ניצחו את משחק הפלייאוף הביתי הראשון שלהם מזה 12 שנים, והביסו את אריזונה קרדינלס 27–16. בדרך להופעתם הרביעית במשחק אליפות ה-NFC, הפנתרס ניצחו את סיאטל סיהוקס 31–24 בסיבוב החטיבתי ב-17 בינואר 2016. הפנתרס ניצחו את אריזונה קרדינלס 49–15 במשחק אליפות ה-NFC, מה שהייתה אליפות ה-NFC השנייה בתולדות המועדון, ב-24 בינואר 2016.
קרוליינה פנתרס > אירועי מזג אוויר בולטים

מכיוון שמדובר באצטדיון פתוח ללא גג, אצטדיון בנק אוף אמריקה היה נתון למספר אירועים שנגרמו בגלל מזג אוויר קיצוני.
במהלך שבוע 3 בעונת 2011 במשחק נגד ג'קסונוויל ג'אגוארס, סופת גשמים אדירה כיסתה את האצטדיון לקראת סוף הרבע השני. הסופה גרמה לעודף מים על היציע העליון להישפך על היציע התחתון ובהמשך למגרש, כשכל המקום דומה למפלים מיניאטוריים. המגרש הוצף במהרה. מצלמות CBS צילמו מספר רב של תמונות, ביניהן של השחקנים, כמה מהאוהדים (רבים היו במתחמים הפנימיים) ואת המעודדות כשכולם מתמודדים עם הטבע. בסך הכל, כ-10 סנטימטרים של גשם ירדו תוך פחות משעה. מאוחר יותר מגזין שארלוט כינה את המשחק כ"קערת המים (2011)".‏ קרוליינה הצליחה לנצח 16–10.‏
בשבוע 16 של עונת 2013, כאשר הפנתרס שיחקו נגד ניו אורלינס סיינטס במשחק שיכול להעניק לפנתרס מקום בפלייאוף, גשם כבד ורוח פגעו באצטדיון במהלך הרבע השלישי. שלא כמו במשחק נגד ג'קסונוויל, שם הרוח לא הייתה גורם משמעותי, האוהדים נשארו במושביהם והגשם נפסק דקות אחר כך. הפנתרס ניצחו בסופו של דבר 17–13.
במשחק בליל יום שני בעונת 2015, גשם כבד ירד לאורך כל הלילה והפך את תנאי המגרש לעלובים. עם זאת, האוהדים שוב התמודדו עם איתני הטבע. הפנתרס המשיכו וניצחו את אינדיאנפוליס קולטס 29–26.
בימים שקדמו למשחק אליפות ה-NFC בשנת 2015, המגרש והקטעים באצטדיון וסביבו היו מכוסים בשלג ובתערובת של קרח וגשם. עם זאת, צוות האצטדיון של הפנתרס, יחד עם קבלת עזרה נוספת, הצליחו לפנות את המגרש לפני המשחק. מרבית השלג/גשם מסביב ו/או בתוך האצטדיון פונה או נמס לפני שהמשחק התחיל.
ב-11 ביולי 2016 סערה קשה פגעה באזור שארלוט. כמה מכות ברק הכו במרכז האצטדיון ופגעו במגרש. איש לא נפצע.
מבט פנורמי בפנים אצטדיון בנק אוף אמריקה, ספטמבר 2015.
השפעה על אצטדיוני NFL אחרים

בזמן הקמתו באמצע שנות התשעים, האצטדיון היה פרויקט חלוצי בשימוש ב"רישיונות מושבים אישיים" (Personal Seat License, מנוי בו האוהד בוחר את המושב הספציפי באצטדיון אותו הוא רוצה לקנות). זה היה הפרויקט הראשון בקנה מידה גדול בארצות הברית שמומן בעיקר באמצעות כספי ה-PSL, שהיו רעיון חדש בעצמם. כוחם של התחייבויות ה-PSL הרשים את בעלי ה-NFL וסייע לתוצאה ש"הקרוליינות" (כיוני לקרוליינה הצפונית וקרוליינה הדרומית יחד) קיבלו את קבוצת ההרחבה הראשונה של ה-NFL מזה כמעט שני עשורים.
סיאטל סיהוקס השתמשו באצטדיון, וגם באחרים, כהשראה כשעיצובו את סנצ'ורילינק פילד. בשנת 2013 מספר האצטדיונים החדשים או המשופצים מאז פתיחת אצטדיון בנק אוף אמריקה עלה ל-25.‏
שיפוצים

בעונותיו הראשונות נחשב האצטדיון כ"מקדים את זמנו" מאוד כך שעד 2013–2014, הוא עבר שיפורים קלים בלבד (מלבד תוספת מושבים). השיפורים הבולטים ביותר הגיעו בשנת 2007, כאשר לוחות התוצאות המקוריים, לוחות הווידאו והצגים משנת 1996 הוחלפו בלוחות הווידאו מסוג "Diamond Vision" בגודל 31.5 × 77 אינץ'. בנוסף הותקנו ארבעה לוחות רצועה: שניים משתרעים לאורך המגרש משני צדיו, ושניים בפינות המנוגדות. בשנים שלאחר מכן האצטדיון עדיין לא נחשב מעודכן כמו אצטדיוני NFL אחרים. היו לכך כמה סיבות, ביניהן חוסר בצליל היקפי, לוחות וידאו קטנים יותר בהשוואה לשאר הליגה וקליטה סלולרית לקויה ועוד. במהלך הפגרה שלאחר עונת 2013, הפנתרס שיפצו את חדר ההלבשה הביתי. הוא הכיל כעת 74 תאים לעומת 66 בעבר, שטח הפנים הפך נקי ומודרני יותר, והלוגו החדש של הקבוצה התווסף בכל מקום.
הפנתרס הציעו פרויקט שיפוץ של האצטדיון בסך 250 מיליון דולר בתחילת 2013, בהמתנה להצבעה של עיריית שארלוט כדי לסייע בתשלום עבור השיפוץ. תוכנית זו כללה שני סטים של לוחות תוצאות חדשים, מדרגות נעות מרובות, תשתיות ושיפורים לאזורי ההתקהלות ועוד. ההצבעה שבא לאחר מכן על ידי העירייה לא עברה, וגם המאמצים להשיג כסף ממדינת קרוליינה הצפונית נכשלו. עם זאת, באפריל 2013 מועצת עיריית שארלוט הסכימה לעסקה בא תיתן 87.5 מיליון דולר בשביל השיפוצים. עסקה זו שמרה גם על הפנתרס בעיר שארלוט עד לפחות 2019.‏ למרות העלות הנמוכה יותר, השיפוצים יישארו נאמנים לתוכניות המקוריות של הקבוצה.
שיפוצים > שיפוץ 2014–2017 > 2014

בינואר 2014 החלו הפנתרס בשיפוצים המשמעותיים ביותר בהיסטוריית האצטדיון בן 18 השנים כחלק מתוכנית שיפוץ רב-שנתית. השדרוגים, שהושלמו בתחילת עונת 2014–2015 ‏ב-NFL, כללו שיפורים רבים. ראשית ואולי הבולט מכולם, שני לוחות וידאו HD בגודל 200 × 56 אינץ' (שהם יותר מפי שניים מקודמיהם), ושני לוחות רצועה לאורך 360 מעלות מחברת "דקטרוניקס" (Daktronics) החליפו את לוחות התוצאות/לוחות הרצועה הקודמים. לוחות הרצועה החדשים היו הגבוהים ב-NFL‏, ולוחות הווידאו היו בין העשרה הגדולים ביותר ב-NFL כאשר הותקנו. שנית, דרגנועים הותקנו ליציע העליון והקלו את הגישה לאוהדים. הרחבות אלו לבניין עצמו שמרו על העיצובים החיצוניים המקוריים של האצטדיון. מערכת צליל היקפי חדשה נכללה גם היא, עם רמקולים שהונחו סביב ההיקף הכפול של הקערה (המבנה המעגלי של היציעים) כמו תרנים. בנוסף, נוספו ארבעה אזורים פתוחים (תחת כיפת השמיים) ביציע העליון המכונים "כיכר האוהדים". לבסוף הותקנו כיפות זכוכית משופרות עם נורות LED יחד עם שילוט חיצוני חדש מעל הכניסות הראשיות.
שיפוצים > שיפוץ 2014–2017 > 2015

לפני תחילת עונת 2015, שיפצו הפנתרס את כל 158 סוויטות היוקרה הקיימות באצטדיון והוסיפו סוויטת מועדון פרטית חדשה, שכונתה "המועדון ה-32" בשל מיקומה בקו 32 היארדים. בהמשך הקבוצה הודיעה על מועדון חדש נוסף, שכונה "מועדון 51" לכבוד השחקן והמאמן לשעבר סם מילס, שיתווסף גם הוא. מתקנים חדשים אלה הקטינו את מספר סוויטות היוקרה של האצטדיון ל-153,‏ אך הגדילו את קיבולת הישיבה הכוללת. הקבוצה הוסיפה גם שני לוחות רצועה קטנים מעל כל פתחי המנהרות (מנהרות הכניסה למגרש בקרנות האצטדיון) הנראים מהיציעים.
שיפוצים > שיפוץ 2014–2017 > 2016

החלק השלישי של השיפוצים כלל שדרוג מתחם ההתקהלות העליון עם תחנות שתייה בסגנון מזנון, והתקנת נקודות גישה ל-Wi-Fi בכמות כמעט כפולה מהכמות שהייתה לפני כן. שילוט מעודכן המשקף את הלוגואים וסימן המילים הנוכחיים של הקבוצה נוספו למתחם העליון, כמו גם עמדות קניית חטיפים משופרות וברי משקאות חדשים. השינוי הבולט ביותר, כמעט 100 סורקי גוף מלא החליפו את הבדיקות הידניות המסורתיות בכניסות הראשיות, ונבנה משרד אבטחה חדש וכן שיפורים נוספים באבטחה.
בנוסף, התקינו מול האצטדיון פסל בן 3.96 מטרים של ג'רי ריצ'רדסון, עם שני פנתרים בגודל טבעי, כמתנה לבעלי הקבוצה דאז ג'רי ריצ'רדסון. הפסל הוסר ביוני 2020 לאור מחאות ג'ורג' פלויד, ומאז מאוחסן במקום שלא נמסר.
שיפוצים > שיפוץ 2014–2017 > 2017

השיפוץ הרביעי הגדול והאחרון, כלל עדכון מתחם ההתקהלות בקומה התחתונה על ידי הוספת שילוט חדש, שיפוץ עמדות קניית המזון והמשקאות והתקנת טלוויזיות מעודכנות ב"מפלסי המועדון" (club levels, אזורי ישיבה הנחשבים לטובים יותר משאר המושבים אך פחותים ברמתם מהסוויטות). למתחם התווספו כרזות המתארות רגעים משמעותיים לאורך ההיסטוריה של הפנתרס. הקיבולת הוגדלה מעט הודות לשדרוגים ב"מפלס המועדון". בנוסף הותקנו מגרש ומערכת ניקוז חדשים.
בשנת 2019 נוסף השלט של חברת "Lowe's" לשער המזרחי של האצטדיון, כמו גם שתי כרזות של הפנתרס. לוחות התוצאות עברו שינוי קל כששלטי הפנתרס בתחתית כל לוח הוחלפו בסמלים שונים של נותני חסות. החברים ב"היכל הכבוד של הפנתרס" זכו גם בלוחיות חדשות עם שמותיהם על הקיר האחורי של היציע העליון. בשנה הבאה, 2020, הקבוצה הודיעה על הסרת כמעט 1,000 מושבים באזור הקצה המערבי. מושבים אלו יוחלפו ב-14 "סוויטות בונקר" בגובה המגרש. הבנייה צפויה להסתיים עד תחילת עונת 2020 בחודש ספטמבר.
שיפוצים > שיפוץ ל-MLS

כאשר זכתה שארלוט בזכיינות ה-30 של ליגת ה-MLS בשנת 2019, הוכרז כי הקבוצה תשחק באצטדיון בנק אוף אמריקה. למרות שלאצטדיון יש גודל מגרש המתאים לקיום משחקי כדורגל, האצטדיון במקור לא נועד להכיל קבוצת כדורגל באופן קבוע. השיפוצים כללו בניית חדרי הלבשה חדשים לקבוצת הכדורגל, בנפרד מחדרי ההלבשה של הפנתרס, עמדות מצלמה ומנהרת כניסת שחקנים במרכז המגרש. השיפוצים הושלמו לקראת עונת הבכורה של הקבוצה ב-MLS בשנת 2022.
משחקי פוטבול מכללות ותיכונים > פוטבול מכללות

אצטדיון בנק אוף אמריקה אינו משמש כאצטדיון הבית הראשי של אף קבוצת פוטבול מכללות. עם זאת, החל משנת 1996 האצטדיון אירח משחקי פוטבול מכללות רבים.
משחק אליפות ה-ACC, המתקיים בשבת הראשונה של חודש דצמבר, מפגיש בין אלופת "החטיבה החופית" (Coastal Division) נגד אלופת "החטיבה האטלנטית" (Atlantic Division); נערך באצטדיון משנת 2010 עד 2015. בפברואר 2014, ה-ACC הודיעה על הארכת החוזה ל-6 שנים נוספות, כך שהמשחק יתקיים בשארלוט עד שנת 2019,‏ אך המשחק הועבר מהאצטדיון בספטמבר 2016 לאחר שקרוליינה הצפונית העבירה את "חוק פרטיות ובטיחות המתקנים הציבוריים" (HB2).‏ המשחק חזר לאצטדיון לאחר ביטול החוק (HB2) בשנת 2017.‏
דיוק'ס מאיו בול (שנקרא בעבר בשמות "קונטיננטל טייר בול", "מייניקי קאר קייר בול" ו"בלק בול") המתקיים בסוף דצמבר, נערך מדי שנה בשארלוט מאז שנת 2002. המשחק מפגיש בין קבוצות מ"וועידת החוף האטלנטי" (ה-ACC) נגד קבוצות מ"וועידת דרום-מזרח" (ה-SEC) או "ועידת Big Ten".
דיוק'ס מאיו קלאסיק (שעד שנת 2019 נקרא בשם "משחק בלק קיקאוף") נערך באצטדיון מאז שנת 2015. המפגש הראשון היה בין נורת' קרוליינה טאר הילס לסאות' קרוליינה גיימקוקס. בשנת 2017, התמודדו במשחק NC סטייט וולפפאק וסאות' קרוליינה גיימקוקס; בשנת 2018 המשחק התקיים בין וסט וירג'יניה מאונטנירס וטנסי וולונטירס. בשנת 2019, נורת' קרוליינה טאר הילס וסאות' קרוליינה גיימקוקס שיחקו זו נגד זו בפעם השנייה.
האצטדיון אירח מספר משחקים של איסט קרוליינה פאיירטס: בשנת 1996, ניצחון 50–29 מול NC סטייט וולפפאק, ניצחון 30–23 בשנת 1999 מול וסט וירג'יניה מאונטנירס, הפסד 52–14 בשנת 2004 נגד NC סטייט וולפפאק‏, ניצחון קשה 27–22 בשנת 2008 נגד המדורגת במקום ה-17 וירג'יניה טק הוקיס, והפסד 56–37 בשנת 2011 נגד המדורגת במקום ה-12 סאות' קרוליינה גיימקוקס.
באוקטובר 2006 קלמסון טייגרס גברה על טמפל אאולס 63–9 במשחק שאינו משחק חטיבתי באצטדיון. המשחק היה משחק ביתי של טמפל, אך האוניברסיטה העבירה אותו לשארלוט מסיבות כלכליות.
שני משחקים בין היריבות נורת' קרוליינה טאר הילס ו-NC סטייט וולפפאק התקיימו באצטדיון בשנים 1998 ו-1999. נורת' קרוליינה טאר הילס ניצחה את שניהם בתוצאות 37–34 ו-10–6 בהתאמה.
משחק נוסף בין סאות' קרוליינה גיימקוקס לנורת' קרוליינה טאר הילס צפוי להתקיים באצטדיון בשנת 2023.‏
איסט קרוליינה פאיירטס תשחק נגד אפלצ'יאן סטייט מאונטנירס באצטדיון בשנת 2021, כאשר המאונטנירס יסוווגו כקבוצה הביתית.
משחקי פוטבול מכללות ותיכונים > פוטבול תיכונים

ב-6 במאי 2020 הוכרז כי תיכון מאיירס פארק משארלוט ישחק נגד תיכון סאות' פוינט מרוק היל שבקרוליינה הדרומית. המשחק אמור להתקיים ב-5 בספטמבר 2020, והוא יהיה משחק פוטבול התיכונים הראשון שיתקיים באצטדיון.
כדורגל

עם מגרש הגדול מספיק כדי לעמוד בדרישות הרגולטוריות לכדורגל, אצטדיון בנק אוף אמריקה אירח מספר משחקי כדורגל לאורך השנים. רובם היו משחקים בינלאומיים בין נבחרות כדורגל שונות. גביע האלופות הבינלאומי משלב כמה משחקי ידידות שנתיים בין מועדונים מאירופה באצטדיון, כחלק מחוזה ארוך טווח עם "Relevent Sports Group" (החברה המארגנת את הטורניר). האצטדיון אירח גם את אליפות ה-NCAA בכדורגל גברים בשנים 1999 ו-2000.‏
ליגת ה-MLS העניקה קבוצת הרחבה לעיר שארלוט, שעתידה להתחיל לשחק בשנת 2022 באצטדיון בנק אוף אמריקה, לאחר שיפוצים שיוסיפו חדרי הלבשה נוספים לקבוצת הכדורגל, ומנהרת שחקנים במרכז המגרש.
כדורגל > משחקי כדורגל בינלאומיים שהתקיימו באצטדיון

| תאריך | קבוצה מנצחת | תוצאה | קבוצה מפסידה | מסגרת | מספר צופים | הערות |
| --- | --- | --- | --- | --- | --- | --- |
| 24 במרץ 2010 | מקסיקו מקסיקו | 0–0 | איסלנד איסלנד | ידידות | 63,227 |  |
| 9 ביוני 2011 | קוסטה ריקה קוסטה ריקה | 1–1 | אל סלוודור אל סלוודור | גביע הזהב 2011 בית א' | 46,012 |  |
| 9 ביוני 2011 | מקסיקו מקסיקו | 5–0 | קובה קובה | גביע הזהב 2011 בית א' | 46,012 |  |
| 2 באוגוסט 2014 | אנגליה ליברפול | 2–0 | איטליה מילאן | גביע האלופות הבינלאומי 2014 | 69,364 |  |
| 15 ביולי 2015 | קובה קובה | 1–0 | גואטמלה גואטמלה | גביע הזהב 2015 בית ג' | 55,823 |  |
| 15 ביולי 2015 | מקסיקו מקסיקו | 4–4 | טרינידד וטובגו טרינידד וטובגו | גביע הזהב 2015 בית ג' | 55,823 |  |
| 25 ביולי 2015 | אנגליה צ'לסי | 1–1  (6–5 בבעיטות עונשין) | צרפת פריז סן-ז'רמן | גביע האלופות הבינלאומי 2015 | 61,224 |  |
| 30 ביולי 2016 | גרמניה באיירן מינכן | 4–1 | איטליה אינטר מילאנו | גביע האלופות הבינלאומי 2016 | 53,629 |  |
| 22 ביולי 2018 | גרמניה בורוסיה דורטמונד | 3–1 | אנגליה ליברפול | גביע האלופות הבינלאומי 2018 | 55,447 |  |
| 23 ביוני 2019 | קנדה קנדה | 7–0 | קובה קובה | גביע הזהב 2019 בית א' | 59,283 |  |
| 23 ביוני 2019 | מקסיקו מקסיקו | 3–2 | מרטיניק מרטיניק | גביע הזהב 2019 בית א' | 59,283 |  |
| 30 ביולי 2019 | אנגליה ארסנל | 3–0 | איטליה פיורנטינה | גביע האלופות הבינלאומי 2019 | 34,902 |  |
| 3 באוקטובר 2019 | ארצות הברית ארצות הברית נשים | 2–0 | קוריאה הדרומית קוריאה הדרומית נשים | ידידות | 30,071 |  |
| 26 במרץ 2020 | מקסיקו מקסיקו | — | צ'כיה צ'כיה | ידידות | — | בוטל עקב מגפת הקורונה |
הופעות

| תאריך | מְבַצֵעַ | הופעת פתיחה | סיבוב הופעות | מספר צופים | רווח | הערות |
| --- | --- | --- | --- | --- | --- | --- |
| 10 באוקטובר 1997 | הרולינג סטונז | Blues Traveler | ‏ "Bridges to Babylon Tour‏"‏ | 54,436 / 54,436 | $3,126,945 |  |
| 24 ביוני 2012 | קני צ'זני וטים מקגרו | Grace Potter and the Nocturnals‏ ג'ייק אואן ‏ | ‏"Brothers of the Sun Tour" ‏ | 44,482 / 47,835 | $3,404,455 | ‏  |
| 10 באוקטובר 2020 | גארת' ברוקס |  | "The Garth Brooks Stadium Tour"‏ |  |  |  |
| 1 ביולי 2020 | הרולינג סטונז |  | "No Filter Tour" |  |  | ‏ |
| 11 ביולי 2020 | דף לפרד, מוטלי קרו, פוייזן וJoan Jett & the Blackhearts‏ |  | "The Stadium Tour" | ‏ |  |  |
| 17 באפריל 2021 | בילי ג'ואל |  |  |  |  |  |
אירועים אחרים

מסע בישור של בילי גרהאם שארך ארבעה ימים נערך באצטדיון בשנת 1996.
ערב הסיום של הוועידה הלאומית הדמוקרטית בשנת 2012, בו היה צפוי הנשיא ברק אובמה לשאת את נאום הקבלה שלו למועמדות לנשיאות המפלגה הדמוקרטית, היה אמור להתקיים באצטדיון ב-6 בספטמבר 2012. עם זאת, בגלל סופות רעמים חזויות, האירוע הועבר לספקטרום סנטר.
האצטדיון אירח את "Untapped Beer Festival" ב-4 במאי 2019.‏ הוא עמד לארח את הפסטיבל השני ב-16 במאי 2020, אולם הפסטיבל נדחה בגלל מגפת הקורונה.
הפסטיבל השנתי "Beer, Bourbon and BBQ Festival" ה-14 התקיים באצטדיון ב-7 במרץ 2020.‏
עתידו

אף על פי שלא ניתנה מסגרת זמן, בעלי הפנתרס ומועדון הכדורגל שארלוט, דייוויד טפר, הביע עניין בהקמת אצטדיון חדש לקבוצות באזור אפטאון שארלוט (מרכז העיר), כאשר בסופו של דבר אצטדיון בנק אוף אמריקה יהרס. טפר ציין בשנת 2019 כי בעוד שאצטדיון בנק אוף אמריקה שמור ומטופח היטב, הוצאות התחזוקה ההולכות וגוברות לאחר עשורים של שימוש הביאו אותו להתבדח כי יהיה זול יותר להרוס את האצטדיון. למרות שעיצובו המקורי הקדים את זמנו, האצטדיון נחשב כיום למיושן מכיוון שעיצובו חסר מרחבים פנימיים פתוחים (מה שמאפשר לאוהדים לעמוד ולצפות במשחקים מברים ואזורים קבוצתיים אחרים) וגג נע. ובעוד שאצטדיון בנק אוף אמריקה תוכנן אך ורק לפוטבול אמריקאי תחת הבעלים דאז ג'רי ריצ'רדסון, טפר העדיף שמחליפו יהיה אצטדיון רב תכליתי עם גג נע על מנת להכיל גם את קבוצת הכדורגל ב-MLS שבבעלותו, קונצרטים, כנסים גדולים פיינל פור כדורסל המכללות (NCAA).‏
התוכניות כוללות גם יצירת מחוז בידור בין האצטדיון העתידי ל"תחנת גייטאוואיי" (Gateway Station) העתידית, תחנת מעבר בין כמה אמצעי תחבורה ציבוריים בעלות של 800 מיליון דולר שנמצאת כעת בבנייה.
ברווז טבעתי

| ברווז טבעתי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
סוג:: Callonetta 
מין:: ברווז טבעתי
שם מדעי
 Callonetta leucophrys ‏וייו, 1816
תחום תפוצה


ברווז טבעתי (שם מדעי: Callonetta leucophrys) הוא מין של ברווז החי בדרום אמריקה ומהווה מין יחיד בסוגו.
מאפיינים

אורכו של הברווז הטבעתי 35–38 ס"מ ומשקלו 190–360 גרם. לזכרים גוף אפור בהיר ומקור כחול ועל עורפם פס שחור עם רקע לבן, המזכיר צורת טבעת, שנתן למין את שמו. החזה צהבהב, הכנפיים אדמוניות, וחומות בקצותיהן. הרגליים ורודות והזנב שחור. קולות ברווז זה שקטים ומזכירים מעט קולות חתול. הנקבות לעומת הזכרים חומות בהירות כשקצה הראש כהה והמקור אפור.
ברווזים אלה נחשבים לחלק מתת-משפחת ברווזים מצויים אם כי יכול להיות שהם קרובים לקבוצתה של  הטדורנה. הם קרובי משפחה של ברווז הרעמה וברווז פינץ' האוסטרלים.
הם נפוצים בארגנטינה ופרגוואי וכן בבוליביה, ברזיל ואורוגוואי. הם חיים ביערות גשם מימיים, בביצות ובקרחות יער וכן בבריכות מבודדות. ברווזים אלה אינם מחליפים את צבע הנוצות במשך השנה.
גלריה

נקבת הברווז
Museum specimen
הערות שוליים

↑  ברווז טבעתי באתר הרשימה האדומה של IUCN
אנגרי בירדס (זיכיון)

ערך זה עוסק בזיכיון משחקי וידאו. אם התכוונתם למשמעות אחרת, ראו .
| --- | --- |

הסמל של סדרת המשחקים החל מיולי 2015
 יוצר:  Rovio Entertainment
 פרסומים מודפסים
 ספרים:   ספרי בישול  Bad Piggies :Egg Recipes  ספרים תעודיים  Angry Birds: Hatching a Universe  ספרי פעילות  Angry Birds: The Big Green Doodle Book  Angry Birds: The Big Red Doodle Book  Angry Birds Space: Sticker Book  Angry Birds Space: Poster Book  Angry Birds Space: Colors  Angry Birds Space: Learn to draw  Learn to draw Angry Birds  Angry Birds Official Guide  ספרי סיפור  Angry Birds: Hunters of the Jade Egg  Bad Piggies: Piggy Island Heroes
 קומיקס:  Angry Birds: מבצע חביתה  Angry Birds Transformers  Super Angry Birds  Angry Birds: רואים אדום
 סרטים וטלוויזיה
 סרטים:  אנגרי בירדס - הסרט  אנגרי בירדס - הסרט 2
 סדרות אנימציה:  אנגרי בירדס הסדרה  סיפורי חזירונים  אנגרי בירדס סטלה  אנגרי בירדס בלוז
 משחקים
 משחקי וידאו:  אנגרי בירדס  Angry Birds Seasons  אנגרי בירדס ריו  Angry Birds Friends  Angry Birds Space  אנגרי בירדס מלחמת הכוכבים  אנגרי בירדס מלחמת הכוכבים 2  Angry Birds Go!  Angry Birds Epic  Angry Birds Transformers  Angry Birds POP!  אנגרי בירדס 2  Angry Birds Action!  Angry Birds Blast!  Angry Birds Evolution  Angry Birds Blast Island משחקי ספין-אוף Bad Piggies
 שונות
 www.angrybirds.com
אנגרי בירדס (באנגלית: Angry Birds; בתרגום חופשי לעברית: "ציפורים כועסות" או "ציפורים זועמות") הוא זיכיון בידור, שנוצר על ידי חברת הפיתוח הפינית Rovio Entertainment.
ראשיתו של הזיכיון הוא בדצמבר 2009, כאשר חברת Rovio Entertainment הפיצה למכשירים ניידים בעלי מערכת הפעלה של iOS משחק וידאו לחנות ה-App Store. במהרה, זכה המשחק להצלחה רבה, ובתוך זמן קצר, המשחק הורד במיליוני הורדות. לאחר מכן, החלה חברת Rovio לעצב את המשחק בגרסאות אשר יתאימו גם למערכות הפעלה אחרות, כדוגמת אנדרואיד, סימביאן ו-Windows Phone, וגם כן למחשבי לוח. לאחר שהצלחת המשחק גדלה, החלה חברת Rovio לעצב את המשחק גם לקונסולות משחקים ומחשבים אישיים. נכון ליולי 2015 אפליקציות המשחקים בסדרה הורדו למעלה מ-3 מיליארד פעמים לטלפונים חכמים, דבר ההופך את הסדרה לסדרת המשחקים החינמית המורדת בהיסטוריה.
בחלוף השנים, הורחב הזיכיון מסדרת משחקי וידאו גם לסדרות אנימציה, חוברות קומיקס ואף סרט קולנוע.
ב-19 באוקטובר 2010 המשחק הופיע לראשונה בחנויות האפליקציות לאנדרואיד, וב-23 ביוני 2011 המשחק שוחרר לראשונה לגרסת ה-Windows Phone.
בכל המשחקים יש 597 שלבים ו-32 ביצי זהב. במכשירי אפל יש 598 שלבים ו-33 ביצי זהב. ב-21 ביולי 2016 המשחק עבר יותר מ-600 שלבים ברציפות.
באפריל 2011 למשחק יצא גרסה מיוחדת וחינמית בשם Angry Birds Nokia למכשירי נוקיה בלבד. המשחק כולל אך ורק 45 שלבים.
עלילת המשחקים

ברוב משחקי הסדרה, להקת חזירים גונבת את הביצים של להקת ציפורים במטרה לאכול אותן. מטרת הציפורים היא לחסל את החזירים באמצעות שיגורן ברוגטקה.
דמויות > ציפורים > ציפורים מיוחדות בגרסת ה-Seasons

הדרקון האדיר (באנגלית: Mighty Dragon): דרקון שעושה את אותה הפעולה כמו הנשר האדיר, רק שהוא ניתן בחינם, זמין רק בחבילת Year Of The Dragon,וניתן למספר שימושים מוגבל בשעה. התהליך שלו הולך כך: נורית דג אדום חסר השפעה למבנה ואז הדרקון בא משום מקום שנראה לעין אל הדג, מסתובב פעמיים, הורס את הכל ומפוצץ את כל החזירים.
טוני: ציפור תכלת בעלת גודל מאיים. בן דודו של טרנס. תהליך השיגור של ציפור זאת דומה לשל פופי מ-Angry Birds Stella. מופיע בעולם "On Finn Ice". גר בפינלנד.
דמויות > ציפורים > ציפורים מיוחדות בגרסת ה-Rio

ג'ול ובלו: לסוג זה של ציפור שהוא בעצם 2 ציפורים יש יכולת מיוחדת כשברגע שלוחצים על המסך הציפור עפה בקו ישר. ניתן להשיגן כאשר שוברים את הכלוב שלהן במבנה 30 (המבנה האחרון של הבית הראשון).
בלו: הציפור הזאת מפחדת לעוף ולכן היא מנסה לעוף ללא הצלחה. ניתן להשיג אותה כשמסיימים את הבית של חוף הים (בסוף מראים סרטון שג'ול נחטפת ונשאר רק בלו).
ציפור הרקטה: הציפור הצהובה (צ'אק) רק שיש מתחתיה רקטה. התהליך שלה הולך ככה: נורית את צ'אק, וכשלוחצים על המסך הרקטה והציפור משתגרים מהר מאוד ואז הרקטה מתפוצצת. ניתן להשיג אותו רק בשלב הבונוס של עולם הרקטות המרעישות (צריך להשיג 10 רקטות זהובות בשביל להשיג את השלב הזה) ובשלבי הבונוס של הכוכבים (שלב 30 כוכבים, 40 כוכבים ו-50 כוכבים).
Call The Flock: ציפור בצבע כחול (דומה לבלו המככב בסרט "ריו"). בלחיצה על המסך מופיעים תוכים והורסים כמעט הכל. ניתן לשחק בה גם כתוספת וגם באחד העולמות.
דמויות > ציפורים > ציפורים מיוחדות בגרסת ה-Space

ציפור קרח (שמה לא נחשף על ידי החברה): ציפור מרובעת בצבע תכלת, שבלחיצה על המסך, היא מתפוצצת והופכת את כל מה שמסביבה לקרח (זכוכית) וקל לשבירה, משום כך וכיוון שצורתה מזכירה קוביית קרח השיגה את שמה. העולם היחיד שהיא לא מופיעה בו הוא חזירי זכוכית. טובה לעזור לבלוז, שכן היא יכולה להפוך אבנים וחזירים לקרח שהבלוז יכולים לשבור אותו בקלות.